OpenLLM-France/wikimedia huggingface dataset:
# Torre de la Galera

La torre de la Galera és una torre de defensa de la Galera (Montsià), ara incorporada a una església i declarada bé cultural d'interès nacional.

## Descripció

Actualment l'exterior conserva la seva disposició original, si s'exceptua el cos adossat a la façana posterior corresponent a l'absis de l'església. Es tracta d'una construcció de planta rectangular distribuïda originalment en tres nivells més una terrassa als angles, emmarcaments i sectors de la base. Les obertures presenten forma d'espitllera o bé, en els dos nivells superiors, de finestres d'arc de mig punt, seguint la tradició de les fortificacions medievals de la zona. El nivell de terrassa està emmerletat i té una espadanya d'època moderna
L'interior de la torre, altrament, ha vist modificada totalment la seva estructura medieval. La construcció de l'església ocupa en alçat, fins al punt superior de la volta, els dos nivells inferiors de la torre, per sobre dels quals s'aixeca únicament la coberta superior, en forma de teulada a doble vessant. La seva disposició interior segueix el model barroc propi de la zona, amb una nau i capelles laterals entre contraforts.

## Història

Es tracta de l'edifici més representatiu de la població. Té l'origen en el S.XIV, quan la universitat de Tortosa decidí aixecar-la per defensar el pas de la rambla de la Galera, que marcava la frontera entre el territori jurisdiccional de Tortosa i el d'Ulldecona. El 1339 el Consell de Tortosa acordà la construcció de la torre, que va ser començada l'any següent
L'edifici tingué des d'un principi greus deficiències estructurals, especialment en el cobriment. Aquest fet determinà el seu abandó progressiu, fins que el 1397 en va caure el sostre. A partir d'aquesta data no se'n conserven notícies fins al s. XVII, quan el nivell inferior fou habilitat (entre 1648 i 1711) com a església parroquial, dedicada a sant Llorenç.

## Referències

* 1 2 3 4 «Torre de la Galera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Torre de la Galera». Mapa de recursos culturals. Diputació de Tarragona.
# Seqüència reguladora

Una seqüència reguladora (també anomenada regió reguladora o element regulador) és un segment d'ADN on les proteïnes d'unió a l'ADN, com ara els factors de transcripció, es lliguen de manera preferent. Aquestes regions o seqüències reguladores, que corresponen normalment a trams curts de l'ADN, es troben posicionades adequadament en el genoma, usualment a una curta distància "cap amunt" (upstream) del gen que regulen. Com a exemple, aquestes proteïnes reguladores poden reclutar el complex proteic ARN polimerasa i, d'aquesta manera, controlar l'expressió gènica i, per tant, l'expressió de les proteïnes.
Les seqüències reguladores es poden trobar també a l'ARN missatger (ARNm) però no estan, en general, tan ben estudiades com les de l'ADN. Podrien enllaçar a proteïnes d'unió a l'ARN o micro ARN (miRNA).
En són exemples la Caixa CAAT, Caixa CCAAT, Operador (element d'un operó), Caixa Pribnow, Caixa TATA, Element SECIS, ARNm, Senyal de poliadenilació, ARNm, Caixa A, Caixa Z, Caixa C, Caixa E, Caixa G.

## Vegeu també

* Promotor de l'ADN
* Transcripció genètica

## Enllaços externs

* ORegAnno - Open Regulatory annotation Database Arxivat 2021-03-21 a Wayback Machine.
# Frontal d'altar de Sant Pere de Boí

El frontal d'altar de Sant Pere de Boí és una pintura romànica conservada al Museu Nacional d'Art de Catalunya, que ha estat atribuït al taller de la Ribagorça. El frontal d'altar prové de l'església de Sant Pere de Boí i està datat al segle xiii. La figura central de la taula representa Sant Pere, com es reconeix per les claus que porta a la mà. L'envolten diverses escenes de la seva vida, en algunes d'elles acompanyat de Sant Pau. Les siluetes tenen els colors plans vius propis del romànic i el to daurat està present a les sanefes que divideixen les quatre cel·les i al fons sobre fusta.

## Referències

* ↑ Pagès i Paretas, Montserrat «La Signatura i una altra inscripció inèdita al frontal romànic de Cardet». Miscel·lània litúrgica catalana. IEC, 2011, pàg. 203-211.
* ↑ «Frontal d'altar de Sant Pere de Boí | Museu Nacional d'Art de Catalunya». [Consulta: 30 abril 2021].

## Enllaços externs

* Fitxa al Museu Nacional
# Línia V17 de la Xarxa Ortogonal d'Autobusos de Barcelona

En direcció al Port Vell, aquesta línia surt del Carmel, segueix pel passeig Mare de Déu del Coll i, passant per Vallcarca, arriba a la plaça Lesseps. Continua el seu recorregut per l'avinguda Príncep d'Astúries, creua la Diagonal i, pel carrer Pau Claris (Llúria en direcció Carmel), plaça Urquinaona i Via Laietana, arriba fins al Port Vell.

## Àrees d'Intercanvi

* Correus
* Gran Via/Pau Claris
* Jardinets Gràcia
* Lesseps
* Mallorca/Pau Claris

## Informació de la línia V17

| Prestacions | Disponibilitat a la línia V17 |
| Adaptada a persones amb Mobilitat Reduïda | Sí |
| TMB iBus (temps d'espera del bus) | Sí |
| Informació del temps d'espera a les parades | Sí (gairebé totes) |
| Pantalles informatives | Sí |
| Televisors dins l'autobús | Sí, Canal MouTV |
| Línia de ràpida circulació | Sí |
| Circula en dies festius | Sí |

## Notes

* ↑ Pantalles dins de l'autobús equipades amb el canal MouTV i informació continua al viatger

## Referències

* Web Oficial de la Nova Xarxa de Busos de Barcelona Arxivat 2014-01-11 a Wayback Machine.
* Pàgina de Transports Metropolitans de Barcelona
# Portada/efemèride agost 21

Count Basie
« 20 d'agost · 21 d'agost · 22 d'agost »
# Camarines Sud

Camarines Sud (tagal: Timog Kamarines; anglès: South Camarines) és una província a la regió de Bícol, a les Filipines. La seva capital és Pili.
La província produeix arròs, blat de moro, pastura, peix d'aigua dolça i carn. Existeixen diverses empreses d'exportació i la importació, fent créixer les seves activitats per a incloure províncies veïnes perquè la demanda local podria ser limitada a causa de l'ingrés baix dels habitants de la seva pròpia província. El bicolà és l'idioma principal de la província.

## Referències

* ↑ «List of Provinces». PSGC Interactive. Makati City, Philippines: National Statistical Coordination Board. Arxivat de l'original el 11 gener 2013. [Consulta: 13 febrer 2013].

## Enllaços externs

* Camarines Sud - Lloc web oficial
# Societat Geològica de Londres

La Societat Geològica de Londres (Geological Society of London) és una societat científica, del Regne Unit amb la seu a Burlington House, (Londres), que té com a finalitat l'estudi de l'estructura mineral de la Terra.
La societat, va ser fundada el 1807, és la societat geològica més antiga del món i la més extensa d'Europa; els seus precedents es troba en la Society Askesian, un club de debat per pensadors i científics establert a Londres el 1796.
Entre els membres fundadors de la Geological Society of London es troben: William Babington, Humphry Davy i George Greenough. El 1805, Jordi IV del Regne Unit, li va concedir la llicència reial.
El 1831 es va establir la Medalla Wollaston com a recompensa anul·la pels investigadors que van contribuir al coneixement científic.
El 1874 es va traslladar la seva seu a "Burlington House", Piccadilly Circus, Londres. Aquesta societat és membre del Science Concil fundada l'any 2000.

## Enllaços externs

* The Geological Society (anglès)
# Tricia Marwick

Tricia Marwick (nascuda el 5 de novembre del 1953 a Cowdenbeath, Escòcia) és una política escocesa coneguda per ser la primera dona presidenta del Parlament d'Escòcia. Va ser membre del parlament escocès del 1999 al 2016, escollida primer dels comtats Mid Scotland i Fife (1999−2007) i després per Central Fife (2007−2011). Marwick formava part del Partit Nacional Escocès (SNP). A les eleccions del 2011, Marwick va ser escollida per Mid Fife i Glenrothes i l'11 de maig va ser proclamada presidenta del parlament.

## Referències

* ↑ «Tricia Marwick» (en anglès). https://www.thecourier.co.uk,+24-11-2019.+[Consulta: 24 novembre 2019].
* ↑ «Tricia Marwick» (en anglès). https://www.parliament.scot,+08-01-2011. Arxivat de l'original el 2019-12-01. [Consulta: 24 novembre 2019].
* ↑ «Tricia Marwick» (en anglès). https://www.parliament.scot,+07-12-2011. Arxivat de l'original el 2019-12-01. [Consulta: 24 novembre 2019].
# Setge d'Arle

«Setge d'Arle» té aquests significats:
* Setge d'Arle (425), episodi bèl·lic entre els visigots als romans durant l'etapa del Baix Imperi
* Setge d'Arle (430), segon intent de setge al que els visigots van intentar sotmetre a la ciutat d'Arle
* Setge d'Arle (508), combat entre merovingis i burgundis que pretenien ocupar la Provença, i els visigots del Regne de Tolosa
* Setge d'Arle (510), combat entre merovingis i burgundis que pretenien ocupar la Provença, i el Regne dels Ostrogots
# Formació de Judith River

La Formació de Judith River és una formació geològica fossilífera del nord de Montana. Forma part del grup de Judith River i data del Cretaci superior.
És una formació històricament important, havent estat explorada per alguns dels primers paleontòlegs estatunidencs com ara Edward Drinker Cope, que definí diversos dinosaures de restes fragmentàries que hi trobà a la seva expedició del 1876 (per exemple, Monoclonius). Més recentment, s'han trobat esquelets gairebé complets de l'hadrosàurid Brachylophosaurus.

## Fòssils

    Dinosaures:
       Ornithischia
          Ceratopsia
             Ceratopsidae
               * Avaceratops lammersi
                Centrosaurinae (llarga banya nasal, petites banyes frontals, petita cresta punxeguda al coll)
               * Albertaceratops nesmoi
               * Monoclonius crassus
          Ornithopoda
             Hadrosauridae
                Hadrosaurinae
               * Brachylophosaurus canadensis
                Lambeosaurinae
               * ?Lambeosaurus paucidens
# Lèmur nan de Sibree

El lèmur nan de Sibre (Cheirogaleus sibreei) és un quirogalèid del gènere dels lèmurs nans (Cheirogaleus). Com totes les altres espècies de lèmurs, viu a Madagascar. S'assembla al lèmur nan gros (C. major). Té el pelatge gris marronós a l'esquena i blanc-gris al ventre i els flancs. Té una ratlla negra que s'estén a l'esquena. Les orelles són una mica peludes i negres.
# Can Nasi Paleta

Can Nasi Paleta és una obra de Manlleu (Osona) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa i dues plantes pis. Les obertures de la planta baixa no segueixen els eixos creats en les plantes pis, a cada planta hi trobem dosbalcons amb barana de ferro forjat. Les obertures estan emmarcades amb maó vist i decoració amb rajola ceràmica. La coberta se sustenta per biguetes.
L'autor és Ignasi Mas, un dels mestes d'obres més ben considerat entre els anys 1910 i 1936, es construeix la seva pròpia casa. Va ser un dels principals impulsors dels corrents noucentistes i modernistes a Manlleu. En aquesta obra no s'aprecia un estil depurat com en altres obres seves però s'observa una major llibertat d'acció en l'ornament.

## Referències

* 1 2 «Can Nasi Paleta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Sing Sala Bim

Sing Sala Bim va ser la contribució de Noruega al Festival de Montreux de 1974. Fou produït i dirigit per Erik Diesen i Robert Williams. El guió del programa era de Yngvar Numme i Alfred Næss. Tenia una durada de 35 minuts i fou emesa per la Norsk Rikskringkasting el 21 d'abril de 1974. Va obtenir la Rose de Bronze.

## Contingut

El web de NRK descriu el programa cop
| « | ...un espectacle musical on on la nostra làpida sepulcral fa un tomb, però, en cas contrari, no hi ha cap perill. Aquí hi ha els prats nevats, Edvard Grieg, i una marquesina d'herba al terrat. Aquí teniu una festa al recinte i un casament a Troldhaugen. I aquí es troben Eartha Kitt, Dean Martin i Mills Brothers. | » |

## Protagonistes

* Grethe Kausland
* Dizzie Tunes

## Equip

* Yngvar Numme i Alfred Næss
* Edició per TV: Erik Diesen
* Material addicional: Robert Williams
* Tema d'apertura: Einar Schanke
* Escenografia: Christian Egemar
* Maquillatge: Wenche Fjeld
* Vestuari: Ada Skolmen
* Attrezzo: Leif Grasmo, Olav Monge
* Fotografia: Per Moen
* Animació: Wilfred Jensenius
* Edició: Svein Ivar Nilsen
* Direcció tècnica: Helge Eliassen
* So: Knut Hoel, Reidar Wergeland
* Música: Sigurd Jansen
* Gestió de la producció: Nils Ween
* Coreografia: Gene Nettles
* Assistent: Tove Hauge
* Producció i direcció: Erik Diesen i Robert Williams

## Referències

* 1 2 3 4 5 6 7 8 Montreux 21. apr. 1974 Sing Sala bim på tv.nrk.no
* 1 2 3 4 5 6 7 8 9 10 11 12 13 14 15 16 17 18 19 20 21 22 23 Rulleteksten
# Trocòfora

Una trocòfora, també dita trocòfor, és un tipus de larva planctònica marina de vida lliure amb nombroses bandes de cilis. Movent els cilis ràpidament, es crea un remolí d'aigua. D'aquesta manera la larva controla la direcció del seu moviment. D'altra banda, d'aquesta manera s'apropa el menjar, per tal de capturar-lo més fàcilment. Les trocòfores existeixen com a formes larvals dins el clade dels trocozous, (trochozoa) clade que inclou els entoproctes, mol·luscs, anèl·lids, equiürs, sipúnculs i nemertins. Aquests fílums junts formen part dels lofotrocozous; és possible que les larves trocòfores estiguessin presents en el cicle vital de l'ancestre comú del grup.
Les larves trocòfores sovint mengen plàncton.

## Referències

* ↑ «Trocòfora». GEC. [Consulta: 5 març 2023].
* ↑ Invertebrate Zoology: A Tree of Life Approach. Invertebrate Zoology: A Tree of Life Approach (en anglès). Invertebrate Zoology: A Tree of Life Approach, 2021, p. 320. ISBN 9781482235821.
# Setge d'Arle (510)

El Setge d'Arle de 510 fou un combat entre merovingis i burgundis, que pretenien ocupar la Provença, i el Regne dels Ostrogots.

## Antecedents

El 507, derrotats els visigots a la batalla de Vouillé, els francs i els seus aliats borgonyons van ocupar sense resistència els territoris cap al sud; els francs van entrar a Provença i Septimània i van assetjar a Gesaleic, pretendent al tron visigot, a Narbona i van amenaçar Carcasona, però Teodoric el Gran ho va aturar i va enviar al general Ibba o Ibbas, que es va apoderar de Provença, i després va avançar fins Arle, on Tuluin va aixecar el setge franc.

## El setge

El 510 Teodoric el Gran va tornar a enviar les seves forces contra borgonyons i francs, i Ibbas va derrotar altre cop a Clodoveu I prop d'Arle.

## Conseqüències

Els francs foren expulsats del mediterrani, la Provença esdevingué una província ostrogoda i Teodoric el Gran es veié amb forces per derrocar Gesaleic com a rei visigot, i envià en 510 el general Ibba, que ocupà Barcelona i deposà a Gesalic que va fugir a territori dels vàndals, que el van expulsar. Teodoric va fer retirar després les seves forces del territori visigot; Arle fou declarada capital de la prefectura de les Gàl·lies dins el regne ostrogot, i nomena prefecte a Liberi, que va exercir el càrrec 18 anys. Dels visigots fou de fet el regent fins a la seva mort, quan Amalaric tenia uns 24 anys. Gesaleic va retornar a Aquitània on va poder reunir un exèrcit i el 512 va entrar a la Tarraconense pels passos pirinencs orientals però va ser derrotat per Ibbas a 20 km de Barcelona, va fugir cap al nord, i després de travessar la Narbonense va intentar penetrar a Borgonya, però va ser capturat i mort en travessar el riu Durance, probablement per soldats ostrogots el 514.

## Referències

* 1 2 Wolfram, Herwig; Dunlap, Thomas J. History of the Goths (en anglès). University of California Press, 1990, p. 244. ISBN 0520069838.
* ↑ Jaques, Tony. Dictionary of Battles and Sieges: A-E (en anglès). Greenwood Publishing Group, 2007, p. 67-68. ISBN 0313335370.
* ↑ Salrach i Marés, Josep M.; Termes, Josep. Diccionari d'Història de Catalunya. Ed. 62, 1992, p. 500. ISBN 8429735216.
* ↑ Wolfram, Herwig. History of the Goths (en anglès). University of California Press, 1990, p. 300. ISBN 0520069838.
* ↑ Livermore, Harold. Twilight of the Goths (en anglès). Intellect Books, 2006, p. 51. ISBN 1841509663.
* ↑ Arnold, Jonathan J. Theoderic and the Roman Imperial Restoration (en anglès). Cambridge University Press, 2014, p. 271. ISBN 1107729874.
# Formació de Nemegt

La formació de Nemegt (o Nemégtskaia Svita) és una formació geològica que data del Cretaci superior i es troba al desert de Gobi de Mongòlia.
Consisteix en sediments de canals fluvials i conté fòssils de peixos, tortugues, cocodril, ocells i fauna diversa de dinosaures. El clima que s'hi associa és més humit que el de les formacions que la precedeixen; sembla que almenys va existir un cert grau de coberta forestal.
L'edat absoluta de la formació de Nemegt és desconeguda però es pensa que és del Maastrichtià o potser del Campanià superior, aproximadament de fa entre 76 i fa 65 milions d'anys d'antiguitat.

## Referències

* ↑ Barsbold, R. (1983). "Carnivorous dinosaurs from the Cretaceous of Mongolia [in Russian]." Trudy, Sovmestnaâ Sovetsko−Mongol'skaâ paleontologičeskaâ èkspediciâ, 19: 1–120.
# Lèmur mostela dels Ahmanson

El lèmur mostela dels Ahmanson (Lepilemur ahmansonorum) és un lèmur mostela endèmic de Madagascar. És un lèmur mostela relativament petit amb una llargada total de 47-54 cm, dels quals 23-25 cm pertanyen a la cua. Viu en boscos secs de l'oest de l'illa.
Originalment tenia el nom científic L. ahmansoni, però el 2009 es descobrí que el nom era erroni i fou canviat a L. ahmansonorum in 2009.

## Referències

* 1 2 Garbutt, Nick. Mammals of Madagascar, A Complete Guide, 2007, p. 131.
* ↑ Hoffman, M.; Grubb, P.; Groves, C.P.; Hutterer, R.; Van der Straeten, E.; Simmons, N.; Bergmans, W. «A synthesis of African and western Indian Ocean Island mammal taxa (Class: Mammalia) described between 1988 and 2008: an update to Allen (1939) and Ansell (1989)» (PDF). Zootaxa, vol. 2205, 2009, pàg. 1–36.
# Pruna (Andalusia)

Pruna és una localitat de la província de Sevilla, Andalusia, Espanya. L'any 2019 tenia 3.354 habitants. La seva extensió superficial és de 101 km² i té una densitat de 30,6 hab/km². Les seves coordenades geogràfiques són 36° 58′ N, 5° 13′ O. És a una altitud de 663 metres i a 106 kilòmetres de la capital de la província, Sevilla.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2007 | 2019 |
| 3.475 | 3.354 | 3.297 | 3.264 | 3.219 | 3.145 | 3.067 | 3.057 | 3.060 | 2.950 | 3.354 |

## Vegeu també

* Guadamanil.

## Referències

* ↑ «Andalucía.org» (en castellà). [Consulta: 6 maig 2019].
# Southside (Alabama)

Southside és una població dels Estats Units a l'estat d'Alabama. Segons el cens del 2000 tenia 7.036 habitants.

## Demografia

Segons el cens del 2000, Southside tenia 7.036 habitants, 2.653 habitatges, i 2.170 famílies La densitat de població era de 143,7 habitants/km².
Dels 2.653 habitatges en un 35,6% hi vivien nens de menys de 18 anys, en un 72,6% hi vivien parelles casades, en un 6,6% dones solteres, i en un 18,2% no eren unitats familiars. En el 16,2% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,1% tenia menys de 18 anys, un 6,9% entre 18 i 24, un 30,1% entre 25 i 44, un 28% de 45 a 60 i un 10,8% 65 anys o més.
L'edat mediana era de 38 anys. Per cada 100 dones hi havia 98,4 homes. Per cada 100 dones de 18 o més anys hi havia 95,6 homes.
La renda mediana per habitatge era de 52.464 $ i la renda mediana per família de 58.427 $. Els homes tenien una renda mediana de 41.664 $ mentre que les dones 29.375 $. La renda per capita de la població era de 21.936 $. Aproximadament el 2,2% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Southside». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Southside». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Vineyards

Vineyards és una concentració de població designada pel cens dels Estats Units a l'estat de Florida. Segons el cens del 2000 tenia 2.232 habitants.

## Demografia

Segons el cens del 2000, Vineyards tenia 2.232 habitants, 1.023 habitatges, i 804 famílies. La densitat de població era de 381,3 habitants/km².
Dels 1.023 habitatges en un 13,8% hi vivien nens de menys de 18 anys, en un 74,9% hi vivien parelles casades, en un 2,9% dones solteres, i en un 21,4% no eren unitats familiars. En el 18,9% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,4.
Per edats la població es repartia de la següent manera: un 12,8% tenia menys de 18 anys, un 1,3% entre 18 i 24, un 11,2% entre 25 i 44, un 34,7% de 45 a 60 i un 39,9% 65 anys o més.
L'edat mediana era de 61 anys. Per cada 100 dones de 18 o més anys hi havia 87,9 homes.
La renda mediana per habitatge era de 81.529 $ i la renda mediana per família de 91.078 $. Els homes tenien una renda mediana de 0 $ mentre que les dones 36.985 $. La renda per capita de la població era de 55.470 $. Entorn del 5,6% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vineyards». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Vineyards». American Fact Finder. Oficina del Cens dels Estats Units, 12-01-2010.
# Sent Marc dau Buçon

Sent Marc a Frongiér (en francès Saint-Marc-à-Frongier) és una comuna (municipi) de França, a la regió de la Nova Aquitània, departament de la Cruesa, al districte i cantó d'Aubusson.
La seva població al cens de 1999 era de 348 habitants. Està integrada a la Communauté de communes d'Aubusson-Felletin.

## Demografia

Evolució demogràfica :
| 1968 | 1975 | 1982 | 1990 | 1999 |
| 394 | 367 | 376 | 407 | 348 |

## Administració

Llista d'alcaldes :
| Període | Identitat | Partit |
| 1983-2008 | André Rougier | |
| 2008- | Georges Lecourt | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.